b'\n_START_ARTICLE_\nRipsbuem\xc3\xa5ler\n_START_SECTION_\nUtseende\n_START_PARAGRAPH_\nEn middelsstor (vingespenn 25 \xe2\x80\x93 30\xc2\xa0mm), slank, lysgr\xc3\xa5 m\xc3\xa5ler som kjennes lettest p\xc3\xa5 et hakeformede, m\xc3\xb8rke tverrb\xc3\xa5ndet midt i vingen. Forvingen er ikke innbuktet bak vingespissen. Vingens fremkant har fire flekker, de tre innerste er smale og brunsvarte. Den andre av disse flekkene er forlenget til et kraftig, brunsvart tverrb\xc3\xa5nd med en markert hake rundt vingens midtpunkt. Bak denne haken blir b\xc3\xa5ndet utydelig. Tverrb\xc3\xa5ndene som g\xc3\xa5r ut fra de andre flekkene er utydelige, ofte knapt synlige. Den ytterste flekken er ganske stor, r\xc3\xb8dbrun og trapesformet, vanligvis uten noe synlig tverrb\xc3\xa5nd. Bakvingens bakhj\xc3\xb8rne er ikke markert.\n_START_SECTION_\nLevevis\n_START_PARAGRAPH_\nDenne artens larver lever p\xc3\xa5 hagerips (Ribes rubrum), solb\xc3\xa6r (Ribes nigrum), stikkelsb\xc3\xa6r (Ribes uva-crispa) og andre ville og dyrkede arter i slekten Ribes. De blir sjelden mye tallrike at de gj\xc3\xb8r skade i Norge. De voksne m\xc3\xa5lerne flyr om natten i juni \xe2\x80\x93 juli og kommer gjerne til lys. Denne arten overvintrer som egg p\xc3\xa5 vertsbuskenes grener.\n_START_SECTION_\nUtbredelse\n_START_PARAGRAPH_\nRipsbuem\xc3\xa5leren er europeisk. I Norge er den forholdsvis vanlig nord til det s\xc3\xb8rlige Nordland.'